CRONICA GENERAL DE ESP ANA 
633 
mientre que duro Cartago, siempre la oraron et la touieron 
por de esa (1) creyendo que la su santidat les ayudaba en 
sus f echos et fazian grant fiesta cada hun ayno ental dia 
como ella murio. Et como los homines leales tomaron por la 
sennora ad Acna su hermana. E caso honrradament con hun 
rey et obo del hun fijo que le llamaron Masceci e empues la 
muert del a madre este obo el imperio de Afriqua, e de Car- 
tago et esta ouo hun fijo que obo nombre Pago. Et este cres- 
cio tanto el imperio y fue contado vno delos mayores sev- 
nores del mundo et por este fueron llamados los de aquella 
tierra paganos. 
DE LOS FECHOS DEL REY SPAN EN SPANNA 
Lo que de suso es dito desta reyna Elisa Dido fue fecho 
enel tiempo que Hercules andaua en Spanna. Agora torne- 
mos adezir del rey Span. Don Hercules parti do de Spayna, 
finco don Span su sobrino por rey de Spavna e este fue con- 
plido de todas buenas costumbres e de buen seso, e restauro 
toda la tierra e fizo muchas obras, assi como paresce oy en 
dia, en torres de Gralliqia y en los mull ones que dizen de Er- 
cules y vnas altas sierras que le dezian Capia, e pusole non- 
bre Sogonia, que alii por las sierras fizo venir el agua por 
arcos ala ciudat e por canales. Segun oy paresce este acabo 
la torre que dizen de Alfaro que es cabo la Curuynna que 
comenco don Ercules, e como era rnuy sabido e fizo fazer 
por grant sabiduria vn grant espejo que veyen venyr enel 
las nabes por la mar de muy luent et puso lo en somo de 
aquella torre. E esto fizo el por goardar se de otras gentes si 
le binissen aguerrear por mar e por que el era horn me que 
amaba justicia e drecho e fazia bien alos hommes amaban lo 
tanto como assi todos en manera que, como Hercules se apo- 
dero dela tierra por fuerca, assi se apodero de la tierra por 
amor. E despues toda la obo poblada e asosegada escoio pa- 
ra su morada Calix la isla de Ercules. Et esto fizo membran- 
(1) Ms. B. N. dice: deesa. 
